b"\n_START_ARTICLE_\nMary Woronov\n_START_PARAGRAPH_\nMary Woronov (s. 8. joulukuuta 1943) on yhdysvaltalainen n\xc3\xa4yttelij\xc3\xa4, joka tunnetaan rooleistaan kulttielokuvissa. Woronov on esiintynyt yli kahdeksassakymmeness\xc3\xa4 elokuvassa, ja on my\xc3\xb6s tehnyt joitakin esiintymisi\xc3\xa4 televisiosarjoissa, kuten Charlien enkeleiss\xc3\xa4 ja Ritari \xc3\x84ss\xc3\xa4ss\xc3\xa4. Woronov on kirjoittanut kirjat Blind Love ja Swimming Underground: My Years in the Warhol Factory.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nWoronov syntyi Floridan Palm Beachissa hotellissa, joka oli muutettu toisen maailmansodan aikana sairaalaksi. H\xc3\xa4n kasvoi Brooklynissa \xc3\xa4itins\xc3\xa4 Carol Eschholzin ja adoptiois\xc3\xa4ns\xc3\xa4, sy\xc3\xb6p\xc3\xa4kirurgi Victor D. Woronovin, kanssa.\n_START_SECTION_\nUra\n_START_PARAGRAPH_\nWoronov tanssi The Velvet Undergroundin kanssa Andy Warholin Exploding Plastic Inevitable -showssa._NEWLINE_H\xc3\xa4nen merkitt\xc3\xa4vimm\xc3\xa4t esiintymiset olivat vuoden 1975 kulttielokuvassa Kalmanralli 2000 ja vuoden 1979 elokuvassa Rock 'n' Roll High School, mutta h\xc3\xa4nen l\xc3\xa4pimurtonsa oli vuoden 1982 kulttifilmiss\xc3\xa4 Paistinpannumurhaajat. H\xc3\xa4n esiintyi muutamissa elokuvissa Paul Bartelin kanssa, ja on tehnyt my\xc3\xb6s vierailuja tv-ohjelmissa, kuten sarjoissa Buck Rogers in the 25th Century, Charlien enkelit, Ritari \xc3\xa4ss\xc3\xa4, Moukarimies, Babylon 5 ja Highlander: The Series._NEWLINE_Woronov esiintyi Babylon 5:ss\xc3\xa4 nimell\xc3\xa4 Ko'Dath. H\xc3\xa4nen oli tarkoitus tulla sarjaan vakituiseksi hahmoksi, mutta l\xc3\xa4hti osoitettuaan, ettei kokenut kasvojenkohotusta ja yksityiskohtaista meikkaamista v\xc3\xa4ltt\xc3\xa4m\xc3\xa4tt\xc3\xb6m\xc3\xa4ksi roolihahmolleen."